காஞ்சிபுரம் மாவட்டம், மடிப்பாக்கம் பிரின்ஸ் மெட்ரிகுலேஷன் பள்ளி மாணவி எஸ்.நித்யா பிளஸ் 2 தேர்வில் 1191 மதிப்பெண் பெற்று மாநில அளவில் 3-ஆம் இடத்தைப் பிடித்து சாதனை படைத்தார். மேலும் இவர் காஞ்சிபுரம் மாவட்ட அளவில் முதலிடத்தை தட்டிச் சென்றார். இவர் பாடங்கள் வாரியாக தமிழில் 195, ஆங்கிலம் 197, கணக்கு 200, இயற்பியல் 200, வேதியியல் 199, கணினி அறிவியல் 200 என மொத்தம் 1191 மதிப்பெண் பெற்றுள்ளார். மாவட்ட அளவில் மறைமலைநகர் செயின்ட் ஜோசப் மெட்ரிகுலேஷன் பள்ளி மாணவி எஸ். அட்சயா 1185 மதிப்பெண் பெற்று 2-வது இடத்தையும், தாம்பரம் சேலையூர் சியோன் மெட்ரிகுலேஷன் பள்ளி மாணவி என். நந்தினிபிரியா, மேற்கு தாம்பரம் ஸ்ரீ ஆனந்த் ஜெயின் மெட்ரிகுலேஷன் பள்ளி மாணவி எஸ். கஜலட்சுமி ஆகியோர் தலா 1,184 மதிப்பெண் பெற்றும் 3-வது இடத்தை பகிர்ந்து கொண்டனர்.